ПРОТОКОЛ № 11
от заседанието на Комисия по правни и институционални въпроси към Пленума на Висшия съдебен съвет, 
проведено на 20 март 2017 г.

Днес, 20 март 2017 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЮЛИАНА КОЛЕВА
ЗАМ. ПРЕДСЕДАТЕЛ:	ЮЛИЯ КОВАЧЕВА

ЧЛЕНОВЕ:			СВЕТЛА ПЕТКОВА
					МИХАИЛ КОЖАРЕВ
					КАРОЛИНА НЕДЕЛЧЕВА
					МАГДАЛЕНА ЛАЗАРОВА 
					НЕЗАБРАВКА СТОЕВА - отсъства
					КАЛИН КАЛПАКЧИЕВ 

На заседанието присъстват експертните сътрудници на комисията Саша Харитонова – директор на дирекция „Правна“, Христина Тодорова – директор на дирекция „Международна дейност“, Мартин Величков – главен експерт – юрисконсулт в дирекция „Правна“ и Зорница Златева - гл. експерт - връзки с обществеността в дирекция „Публична комуникация и протокол“.
По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Включва в дневния ред следните допълнителни точки:

- Писмо от Маргаритис Схинас – говорител на Европейската комисия /ЕС/ по повод на получени въпроси от български медии до ЕК относно МСП.
-  Проект на Наредба за организацията и редът за водене, съхраняване и достъп до електронните дела и начинът за съхраняване на доказателствата и доказателствените средства по делата, както и вътрешният оборот и съхраняването на друга информация, обработена от съдебната администрация по чл. 360и от ЗСВ.

Д Н Е В Е Н   Р Е Д: 

I. МЕЖДУНАРОДНА ДЕЙНОСТ:

1. ОТНОСНО: Покана и информация за Конференция на тема „Свободата на изразяване онлайн“, организирана в рамките на Кипърското председателство на Съвета на Европа, планирана за 28 април 2017 г., гр. Никозия, Кипър.
След проведено гласуване:
„ЗА“ – 4 /четирима/
„ПРОТИВ“ – 2 /двама/

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1 Препраща поканата на председателя на Върховния касационен съд за определяне на участник в Конференция „Свободата на изразяване онлайн“, организирана в рамките на Кипърското председателство на Съвета на Европа, планирана за 28 април 2017 г., гр. Никозия, Кипър.

2. ОТНОСНО: Доклад от Анелия Чомакова – главен експерт, отдел „Информационно обслужване на органите на съдебната власт“, дирекция „Информационни технологии и съдебна статистика“ в АВСС, от участие в среща на експертната подгрупа за европейско електронно правосъдие на Европейската комисия относно съдебна практика ECLI, проведена на 3 март 2017 г., гр. Брюксел, Белгия.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	    2.1 ПРЕДЛАГА НА ПЛЕНУМА НА ВСС ДА ПРИЕМЕ ЗА СВЕДЕНИЕ доклада от Анелия Чомакова – главен експерт, отдел „Информационно обслужване на органите на съдебната власт“, дирекция „Информационни технологии и съдебна статистика“ в АВСС, от участие в среща на експертната подгрупа за европейско електронно правосъдие на Европейската комисия относно европейския идентификатор за съдебна практика ECLI, проведена на 3 март 2017 г. в гр. Брюксел, Белгия.
2.2	ПРЕДЛАГА НА ПЛЕНУМА НА ВСС ДА ВЪЗЛОЖИ на дирекция „Информационни технологии и съдебна статистика“ да публикува доклада на интернет страницата на ВСС в раздел „Международна дейност/ Доклади, анализи и решения/ Доклади от международни срещи.
2.3	ВНАСЯ материалите за разглеждане в заседанието на Пленума на ВСС на 30.03.2017 г.

ДОПЪЛНИТЕЛНИ ТОЧКИ:

13. ОТНОСНО: Писмо от Маргаритис Схинас – говорител на Европейската комисия /ЕС/ по повод на получени въпроси от български медии  до ЕК относно МСП.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

13.1. Да се изпрати писмото от Маргаритис Схинас – говорител на Европейската комисия /ЕС/ по повод на получени въпроси от български медии  до ЕК относно МСП, на всички членове на Висшия съдебен съвет.
13.2. Писмото да бъде поставено на информационното табло в офиса на 3-ия етаж.
13.3. Отравя апел към членовете на Висшия съдебен съвет на информационното табло в офиса на 3-ия етаж да се поставя служебна кореспонденция, както и информационни материали от ВСС и всички останали органи на съдебната власт, като не се поставят медийни публикации.

II. ПУБЛИЧНА КОМУНИКАЦИЯ:

3. ОТНОСНО: Информация за броя на учениците, включени през учебната 2016/2017 г. в Образователната програма „Съдебната власт – информиран избор и гражданско доверие. Отворени съдилища и прокуратури“, предоставена от заместник-министъра на образованието и науката Мария Гайдарова.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

3.1. Приема за сведение информацията за броя на учениците, включени през учебната 2016/2017 г. в Образователната програма „Съдебната власт – информиран избор и гражданско доверие. Отворени съдилища и прокуратури“, предоставена от заместник-министъра на образованието и науката Мария Гайдарова. Справката да се използва при необходимост от дирекция „Публична комуникация и протокол“.

4. ОТНОСНО: Писмо от административния ръководител – председател на Окръжен съд – Варна Марин Маринов с искане за финансиране на инициативи във връзка с Образователната програма „Съдебната власт – информиран избор и гражданско доверие. Отворени съдилища и прокуратури“.
МОТОВИ: Комисия по правни и институционални въпроси е приела принципно становище да предложи на Комисия „Бюджет и финанси“ да разреши осигуряване на награден фонд от 200 лв. за съдилищата, участници в Образователната програма „Съдебната власт – информиран избор и гражданско доверие. Отворени съдилища и прокуратури“, както и да разреши осигуряването на средства, с които централизирано да се закупят „Конституции на Република България“ за учениците участващи в Програмата.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1. Предлага на Комисия „Бюджет и финанси“ да разреши авансово осигуряване на награден фонд в размер на 200 лв. на Окръжен съд гр. Варна, в срок до 31.03.2017 г.като  сумата бъде приспадната от общия награден фонд за съдилищата, участващи в Образователната програма „Съдебната власт – информиран избор и гражданско доверие. Отворени съдилища и прокуратури“.
4.2.. Предлага на Комисия „Бюджет и финанси“ да отпусне на Окръжен съд гр. Варна 200 лв. за закупуване на 100 бр. „Конституция на Република България“ в срок до 31.03.2017 г., като сумата бъде приспадната от общата сума за закупуване на Конституции на Република България за учениците, участващи в Образователната програма „Съдебната власт – информиран избор и гражданско доверие. Отворени съдилища и прокуратури“.

5. ОТНОСНО: Информация за поискано финансиране от органи на съдебната власт, участници в Образователната програма „Съдебната власт – информиран избор и гражданско доверие. Отворени съдилища и прокуратури“.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

5.1. Предлага на Комисия „Бюджет и финанси“ да разреши осигуряване на награден фонд в размер на 19 600 лв. (като се заложи допълнителна сума в резерв от 2000 лв.) за награден фонд – книги, енциклопедии, флаш-памет и други, в размер по 200 лв. за 98 административни, окръжни и районни съдилища, съгласно приложения списък).
	5.2. Предлага на Комисия „Бюджет и финанси“ да разреши осигуряване на средства, с които да се закупят централизирано 12 000 броя „Конституция на Република България“, които да се предоставят на учениците, участващи в Образователната програма „Съдебната власт – информиран избор и гражданско доверие. Отворени съдилища и прокуратури“ през учебната 2016/2017 г. чрез ОСВ.
5.3. Изпраща на Комисия „Бюджет и финанси“  информация в табличен вид за поисканото финансиране от ОСВ, участници в Образователната програма през учебната 2016/2017 г. за изготвяне на образователни материали и провеждане на инициативи по компетентност за осигуряване на поисканото финансиране, непопадащо в т. 5.1 и т. 5.2.

6. ОТНОСНО: Предложение на проект на грамота/сертификат за учениците, участващи в образователната програма „Съдебната власт – информиран избор и гражданско доверие. Отворени съдилища и прокуратури“.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

6.1. УТВЪРЖДАВА вариант II със забележка относно  наименованието „сертификат“ да бъде заменено с наименованието „удостоверение“ за участие в Образователната програма „Съдебната власт – информиран избор и гражданско доверие. Отворени съдилища и прокуратури“.
6.2. ИЗПРАЩА на органите на съдебната власт, участващи в Образователната програма „Съдебната власт – информиран избор и гражданско доверие. Отворени съдилища и прокуратури“ електронния вариант на удостоверението, който да се връчва на учениците, участници в Програмата.

III. ПРАВНИ ВЪПРОСИ:

	7. ОТНОСНО: Проект на Методика за оценка на дейността на членовете на Висшия съдебен съвет по чл. 28, ал. 2 от ЗСВ.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

  7.1. Приема вариант II на Проекта на Методика за оценка на дейността на членовете на Висшия съдебен съвет по чл. 28, ал. 2 от ЗСВ, който да съдържа два раздела, както следва: Раздел I „Методика за оценка на дейността на членовете на Висшия съдебен съвет по чл. 28, ал. 2 от ЗСВ“ и Раздел II „Методика за оценка на изпълнението на длъжността главен инспектор и инспектор в инспектората към висшия съдебен съвет“.
7.2. Внася за разглеждане в заседание на Пленума на Висшия съдебен съвет, насрочено за 23.03.2017 г.

8. ОТНОСНО: Решение на Комисия „Управление на собствеността“ във връзка с писмо от Министерство на правосъдието  относно проект на Наредба за правилата и нормите за безопасност и охрана при проектиране, строителство, реконструкция и експлоатация на  обектите на съдебната власт и обекти на Министерство на правосъдието.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	8.1. Подкрепя становището на Комисия „Управление на собствеността“ по проекта на Наредба за правилата и нормите за безопасност и охрана при проектиране, строителство, реконструкция и експлоатация на обектите на съдебната власт и обекти на Министерство на правосъдието.
 8.2. Изпраща решението по т.8.1. на работната група.

9. ОТНОСНО: Решение на Пленума на ВСС във връзка с изготвянето на проект относно обхвата и структурата на доклада по чл. 30, ал. 2, т. 12 от ЗСВ.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	9.1. Възлага на експертите от дирекция „Международна дейност“ да проучат международния опит чрез CEPEJ при изготвяне на подобни доклади за независимостта и прозрачността на дейността на органите на съдебната власт и на дейността на ВСС.
	9.2. Дава възможност на членовете на комисията да изразят становище във връзка с изготвянето на проект относно обхвата и структурата на доклада по чл. 30, ал. 2, т. 12 от ЗСВ в срок до 20.04.2017г.

10. ОТНОСНО: Писмо от председателя на Временната комисия за избор на съдебни заседатели към СпНС и Временна комисия за избор на съдебни заседатели към СГС относно провеждане на процедурата за нов избор.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	10.1. Приема за сведение писмото от председателя на Временната комисия за избор на съдебни заседатели към СпНС и Временна комисия за избор на съдебни заседатели към СГС относно провеждане на процедурата за нов избор.

11. ОТНОСНО: Определение на ВАС – петчленен състав – I колегия по адм. д. № 2209/2017 г., с което е оставено в сила определение № 960/24.01.2017 г., постановено по адм. д. № 265/2017 г. по описа на ВАС, тричленен състав, за оставяне без разглеждане на протест от ВАП срещу разпоредбата на чл. 2 от Правилата  за определяне и изплащане на суми за облекло на магистрати, държавни съдебни служители в органите на съдебната власт, приети с решение по т. 18 от пр. 8/28.03.2013 г. на ВСС.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	11.1. Приема за сведение определението на ВАС – петчленен състав – I колегия по адм. д. № 2209/2017 г., с което е оставено в сила определение № 960/24.01.2017 г., постановено по адм. д. № 265/2017 г. по описа на ВАС, тричленен състав, за оставяне без разглеждане на протест от ВАП срещу разпоредбата на чл. 2 от Правилата  за определяне и изплащане на суми за облекло на магистрати, държавни съдебни служители в органите на съдебната власт, приети с решение по т. 18 от пр. 8/28.03.2013 г. на ВСС.

12. ОТНОСНО: Писмо от председателя на Районен съд гр. Айтос относно заплащане на районните съдии за заместване на съдии по вписванията.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	12.1. Да се изпрати писмо на председателя на Районен съд гр. Айтос като се уточни, че може да се заплаща допълнително възнаграждение на районните съдии при заместване на съдии по вписванията в рамките на утвърдената бюджетна сметка на съответния орган за текущата година. 

ДОПЪЛНИТЕЛНИ ТОЧКИ:

14. ОТНОСНО: Проект на Наредба за организацията и редът за водене, съхраняване и достъп до електронните дела и начинът за съхраняване на доказателствата и доказателствените средства по делата, както и вътрешният оборот и съхраняването на друга информация, обработена от съдебната администрация по чл. 360и от ЗСВ. 

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	14.1. На основание чл. 26, ал. 3 от Закона за нормативните актове проектът на Наредба за организацията и редът за водене, съхраняване и достъп до електронните дела и начинът за съхраняване на доказателствата и доказателствените средства по делата, както и вътрешният оборот и съхраняването на друга информация, обработена от съдебната администрация по чл. 360и от ЗСВ, да се публикува на интернет страницата на Висшия съдебен съвет, ведно с мотивите към нея, съответно доклада и предварителната оценка на въздействието по чл. 20 от с.з.
14.2. Срокът за предложения и становища по проекта на Наредба за организацията и редът за водене, съхраняване и достъп до електронните дела и начинът за съхраняване на доказателствата и доказателствените средства по делата, както и вътрешният оборот и съхраняването на друга информация, обработена от съдебната администрация по чл. 360и от ЗСВ, публикуван за обществени консултации е 30 дни, съгласно разпоредбата на чл. 26, ал. 4 от Закона за нормативните актове.
14.3. Изпраща проекта на дирекция „Бюджет и финанси“ за финансова обосновка.
14.4. Да се изпрати съобщение до всички административни ръководители в органите на съдебната власт за публикувания проект на Наредбата  в раздел „Обществени консултации“ на интернет страницата на Висшия съдебен съвет.

                                                                     ПРЕДСЕДАТЕЛ
                                                                        НА КОМИСИЯТА:	/П/	     
                ЮЛИАНА КОЛЕВА